|  |
| --- |
| **Pagegiu** |
| **PAGĖGIŲ SAVIVALDYBĖS ADMINISTRACIJOS DIREKTORIUS****ĮSAKYMAS****DĖL ŽEMĖS SKLYPO PAGĖGIŲ SAVIVALDYBĖJE, LUMPĖNŲ SENIŪNIJOJE, SODĖNŲ KAIME (KAD. NR. 8832/0004:136) DETALIOJO PLANO KOREGAVIMO PRADŽIOS IR PLANAVIMO TIKSLŲ** |
| 2024 m. gegužės d. Nr. A1-Pagėgiai |

Vadovaudamasi Lietuvos Respublikos vietos savivaldos įstatymo 33 straipsnio 3 dalies 5 punktu, 34 straipsnio 6 dalies 5 punktu, Lietuvos Respublikos teritorijų planavimo įstatymo 28 straipsnio 2 dalimi ir 31 straipsnio 4 dalimi, Kompleksinių teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 20214 m. sausio 2 d. įsakymu Nr. D1-8 „Dėl kompleksinio teritorijų planavimo dokumentų rengimo taisyklių patvirtinimo“, 312 ir 316 punktais, Pasiūlymų teikimo dėl teritorijų planavimo proceso iniciavimo tvarkos aprašo, patvirtinto Lietuvos Respublikos Vyriausybės 2013 m. gruodžio 18 d. nutarimu Nr. 1265 „Dėl Pasiūlymų teikimo dėl teritorijų planavimo proceso iniciavimo tvarkos aprašo patvirtinimo“, 10 punktu ir Pagėgių savivaldybės administracijos direktoriaus 2024 m. gegužės 9 d. įsakymu Nr. A1-365 „Dėl pritarimo teritorijų planavimo proceso iniciavimui“:

1. O r g a n i z u o j u žemės sklypo Pagėgių savivaldybėje, Lumpėnų seniūnijoje, Sodėnų kaime, (kad. Nr. 8832/0004:136) detaliojo plano koregavimo procesą, kurio tikslai:

1.1. Koreguoti žemės sklypo Pagėgių savivaldybės, Lumpėnų seniūnijos, Sodėnų kaime (kad. Nr. 8832/0004:136 detaliojo plano sprendinius žemės sklype (kadastro Nr. 8832/0004:179), esančiame Sodėnų k., 4A, Lumpėnų sen., Pagėgių sav.;

1.2. Nekeičiant pagrindinės žemės sklypo naudojimo paskirties ir naudojimo būdo iš naujo nustatyti teritorijos naudojimo reglamentą, didinant aukštingumą iki 120 m.

2. N u r o d a u, kad šio įsakymo 1 punkte nurodyto detaliojo plano koregavimo darbai finansuojami planavimo iniciatoriaus lėšomis.

3. P a v e d u Pagėgių savivaldybės administracijos Architektūros ir turto valdymo skyriui užtikrinti šio įsakymo viešinimą Lietuvos Respublikos teritorijų planavimo įstatymo 31 straipsnio 4 dalyje nustatyta tvarka.

3. S k e l b i u šį įsakymą Pagėgių savivaldybės interneto svetainėje www.pagegiai.lt.

Šis įsakymas gali būti skundžiamas Lietuvos administracinių ginčų komisijos Klaipėdos apygardos skyriui (H.Manto g. 37, 92236 Klaipėda) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo potvarkio pasirašymo ar įteikimo suinteresuotiems asmenims dienos.

Administracijos direktorė Dalija Irena Einikienė